Diari Oficial de la Generalitat Valenciana


Sumari del DOGV 6984, del 13-03-2013 (2013/2572)

RESOLUCIÓ de 7 de març de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'addenda de pròrroga del conveni de col·laboració entre la Generalitat, la Universitat Jaume I de Castelló i la Fiscalia Provincial de Castelló, per a la posada en marxa d'un programa de mediació en matèria d'intervenció socioeducativa i l'execució de mesures de medi obert amb menors infractors.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6984

Data del DOGV
:   13-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2572


Data del document
:   07-03-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 7 de març de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'addenda de pròrroga del conveni de col·laboració entre la Generalitat, la Universitat Jaume I de Castelló i la Fiscalia Provincial de Castelló, per a la posada en marxa d'un programa de mediació en matèria d'intervenció socioeducativa i l'execució de mesures de medi obert amb menors infractors. [2013/2572]  
La Generalitat, la Universitat Jaume I de Castelló i la Fiscalia Provincial de Castelló han subscrit, després de la tramitació prèvia reglamentària, el 21 de gener de 2013, l'addenda de pròrroga del conveni de col·laboració subscrit el 14 de febrer de 2011, per a la posada en marxa d'un programa de mediació en matèria d'intervenció socioeducativa i l'execució de mesures de medi obert amb menors infractors.   
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 162/2013, i que figura com a annex d'esta resolució.  
  
Valencia, 7 de març de 2013.- La directora general del Secretariat del Consell i Relacions amb les Corts: Marta Martí Arador.  
  
  
Addenda de pròrroga del conveni de col·laboració entre la Generalitat, la Universitat Jaume I de Castelló i la Fiscalia Provincial de Castelló per a la posada en marxa d'un programa de mediació en matèria d'intervenció socioeducativa i l'execució de mesures de medi obert amb menors infractors.  
  
València, 21 de gener de 2013  
  
Reunits  
D'una banda, Asunción Sánchez Zaplana, consellera de Benestar Social, en nom i representació de la Generalitat, autoritzada per a la pròrroga d'este conveni per acord del Consell de data 18 de gener de 2013.  
D'una altra, Vicent Climent Jordà, rector de la Universitat Jaume I de Castelló, en nom seu i representació, d'acord amb el que establix l'article 70.1, t, dels seus Estatuts, aprovats pel Decret 116/2010, de 27 d'agost, del Consell (DOCV 6344, 31.08.2010).   
I d'una altra part, en representació de la Fiscalia, Ricard Cabedo Nebot, fiscal superior de la Comunitat Valenciana, segons nomenament efectuat pel Reial Decret 504/ 2010, de 30 d'abril (BOE 106, 01.05.2010), i José Luis Cuesta Merino, fiscal en cap de la Fiscalia Provincial de Castelló, segons nomenament efectuat per Reial Decret 1568/2012, de 15 de novembre de 2012 (BOE 276, 16.11.2012).  
Totes les parts es reconeixen mútuament la necessària capacitat jurídica i d'obrar per a este atorgament en les representacions que tenen i acrediten.  
  
Manifesten  
  
Primer. Que el 14 de febrer de 2011, la Universitat Jaume I de Castelló, la Fiscalia Provincial de Castelló i la Generalitat van subscriure un conveni de col·laboració per a la posada en marxa d'un programa de mediació en matèria d'intervenció socioeducativa i l'execució de mesures de medi obert amb menors infractors.   
Segon. Que el termini inicial de vigència de l'acord compren des del dia 14 de febrer de 2011 fins al 13 de febrer de 2013.   
Tercer. Que la clàusula sexta del conveni preveu la possibilitat de pròrroga d'este, pel mateix període de temps que el termini de vigència inicial.  
Quart. Que totes les parts estan d'acord a donar continuïtat al programa de mediació i execució de mesures de medi obert, per a permetre la participació dels menors infractors en programes fonamentalment educatius, que fomenten el sentit de la responsabilitat i el respecte dels drets i de les llibertats dels altres, i que donen prioritat a les actuacions en l'entorn immediat del menor i a l'ús dels recursos normalitzats de l'àmbit comunitari.  
En virtut d'això,  
  
ACORDEN  
  
Prorrogar el termini de vigència del conveni de col·laboració entre la Generalitat, la Universitat Jaume I de Castelló i la Fiscalia Provincial de Castelló per a la posada en marxa d'un programa de mediació en matèria d'intervenció socioeducativa i l'execució de mesures de medi obert amb menors infractors, pel període comprés entre els dies 14 de febrer de 2013 i 13 de febrer de 2015.  
  
La consellera de Benestar Social  
Asunción Sánchez Zaplana  
  
El fiscal superior de la Comunitat Valenciana  
Ricard Cabedo Nebot  
  
El rector de la Universitat Jaume I de Castelló  
Vicent Climent Jordà  
  
El fiscal en cap de la Fiscalia Provincial de Castelló  
José Luis Cuesta Merino